section_heading: Klupska karijera
paragraph_text: Igrao je u veznom redu i obrani. Gregor Židan rođen je u Ljubljani 5. listopada 1965. godine. Igračku karijeru započeo je u Olimpiji iz rodne Ljubljane u kojoj je 1984. godine debitirao za prvu momčad. Iz rodnog grada 1990. godine dolazi u Zagreb u NK Dinamo za koji igra do 1992. godine. U Maksimiru je proveo dvije godine i odigrao 139 utakmica, od toga 48 prvenstvenih. Zabio je 2 pogotka, a jedan je posebno značajan. U utakmici koju je Dinamo igrao s tadašnjim prvakom Europe, beogradskom Crvenom zvezdom koja je već u prvom poluvremenu vodila 2:0. Dinamo je uspio izjednačiti na 2:2, a Židan je u zadnjoj minuti zabio za konačnih 3:2. Bilo je to 18. svibnja 1991. godine. Nakon dvogodišnjeg boravka u Hrvatskoj 1992. godine Gregor Židan vraća se u Sloveniju i pristupa momčadi NK Maribora za koju igra do završetka karijere 2003. godine.